Қазақстан Boeing 737 MAX ұшағын пайдалануға шектеу қойды
"Қазақстан Boeing 737 MAX ұшағын пайдалануға шектеу қойды" | "https://abai.kz/post/87023"
TITLE: Қазақстан Boeing 737 MAX ұшағын пайдалануға шектеу қойды
URL: https://abai.kz/post/87023
META: "Қазақстан Boeing 737 MAX ұшағын пайдалануға шектеу қойды" | "https://abai.kz/post/87023"
DATE: 13.03.2019
AUTHOR(s): Abai.kz
TOTAL WORDS: 95
TEXT: Қазақстанда Boeing 737 MAX маркалы әуе кемесінің ұшулары уақытша тоқтатылды. Бұл туралы азаматтық авиация комитетінің баспасөз қызметі мәлімдеді . "ҚР ИИДМ Азаматтық авиация комитеті 2019 жылдың 13-наурызынан бастап Қазақстанда «Scat» әуе компаниясының Boeing 737 MAX ұшағын пайдалану уақытша тоқтатылатынын хабарлайды. Қазақстан әуе кемелерінің реестрінде мұндай бір ғана ұшақ тіркелген", - деп жазылған аталған комитеттің facebook парақшасында. Бұл шешім Эфиопиядағы Boeing 737 MAX ұшақ апатынан кейін қабылданып отыр. Оқыс оқиғадан 150-ден аса адам, оның ішінде БҰҰ-ның 19 қызметкері қаза тапқан болатын. Бұған дейін бірқатар еуропалық елдер осы үлгідегі ұшақтардан бас тарту туралы шешім қабылдаған болатын. Abai.kz
